b'\n_START_ARTICLE_\nLietuvos Respublikos Konstitucinis Teismas\n_START_SECTION_\nSud\xc4\x97tis\n_START_PARAGRAPH_\nLR Konstitucin\xc4\xaf Teism\xc4\x85 sudaro 9 teis\xc4\x97jai, skiriami 9 metams ir tik 1 kadencijai. Kas 3 metai Teismas atnaujinamas vienu tre\xc4\x8ddaliu. Teis\xc4\x97jus skiria Seimas po lygiai i\xc5\xa1 kandidat\xc5\xb3, kuriuos pateikia Respublikos Prezidentas, Seimo Pirmininkas ir Auk\xc5\xa1\xc4\x8diausiojo Teismo pirmininkas. Konstitucinio Teismo pirminink\xc4\x85 i\xc5\xa1 \xc5\xa1io Teismo teis\xc4\x97j\xc5\xb3 skiria Seimas Respublikos Prezidento teikimu. Teis\xc4\x97jais gali b\xc5\xabti skiriami nepriekai\xc5\xa1tingos reputacijos Lietuvos Respublikos pilie\xc4\x8diai, turintys auk\xc5\xa1t\xc4\x85j\xc4\xaf teisin\xc4\xaf i\xc5\xa1silavinim\xc4\x85 ir ne ma\xc5\xbeesn\xc4\xaf kaip 10 met\xc5\xb3 teisinio ar mokslinio pedagoginio darbo pagal teisininko specialyb\xc4\x99 sta\xc5\xbe\xc4\x85._NEWLINE_\xc4\xae Teism\xc4\x85 da\xc5\xbenai yra skiriami teis\xc4\x97s mokslininkai ir teis\xc4\x97s pedagogai. 2011-2014 m. Konstituciniame Teisme i\xc5\xa1 9 teis\xc4\x97j\xc5\xb3 buvo net 4 profesoriai ir 3 docentai. Tokio lygio, tokio i\xc5\xa1simokslinimo Konstitucinio Teismo sud\xc4\x97ties iki tol dar nebuvo.\n_START_SECTION_\nPirmininkai\n_START_PARAGRAPH_\nLR KT pirmininkas (nuo 2014 m.) - prof. Dainius \xc5\xbdalimas (g. 1973 m.)._NEWLINE_Ankstesni Teismo pirmininkai - Juozas \xc5\xbdilys (g. 1942 m.), Egidijus K\xc5\xabris (g. 1961 m.), Vladas Pavilonis (1932-2003), K\xc4\x99stutis Lapinskas (g. 1937 m.) ir Romualdas Urbaitis.\n_START_SECTION_\nTeis\xc4\x97jai\n_START_PARAGRAPH_\n2014-2017 m. sud\xc4\x97ties Teismas: Dainius \xc5\xbdalimas (pirm.), Vytas Milius, Vytautas Grei\xc4\x8dius (g. 1949 m.),  Danut\xc4\x97 Jo\xc4\x8dien\xc4\x97 (g. 1970 m.), Pranas Kuconis (g. 1961 m.), Gediminas Mesonis (g. 1968 m.), Elvyra Baltutyt\xc4\x97 (g. 1954 m.), Egidijus \xc5\xa0ileikis (1967 m.) ir Algirdas Taminskas (g. 1962 m.).'